Rørvik kirke (1896–2012)

Rørvik kirke var en langkirke fra 1896 i Vikna (fra 2020 Nærøysund kommune), Trøndelag fylke.

Kirken ble innviet som et kapell i 1896. Byggverket var i tre og hadde 200 plasser. Under andre verdenskrig ble kirken truffet av bomber den 1. mai 1940, men den ble reparert etterpå. Siden har kirken blitt restaurert i 1973, 2006 og 2007. Det var en viss avstand mellom kirken og kirkegården, så i 1923 ble det reist et eget gravkapell på kirkegården.

Kirken ble totalskadet i en brann 18. februar 2012, men altertavla og kirkesølvet ble berget.«Anser kirkebygget som tapt» Nettavisen, 19. februar 2012 Ifølge politiet har to barn, som begge er under 13 år gamle, innrømmet å ha lekt med ild under kirken. Det anses som sannsynlig at dette er årsak til kirkebrannen.«- To barn lekte med ild under kirka før brannen»  Adresseavisen, 19. februar 2012

Restene av kirken kunne ikke reddes og det ble bestemt at det skulle bygges ny kirke på samme sted.Vikna kirkelige fellesråd: Et stort skritt nærmere ny kirke i Rørvik  Det ble avholdt en internasjonal, begrenset plan- og designkonkurranse. 20 firmaer søkte om å bli prekvalifisert, fem ble godkjent. Vinner av konkurransen ble prosjektet «Fugl Føniks», et samarbeid mellom to arkitektkontorer fra Trondheim: Pir II og Hartmann arkitekter. 

Sju år etter at kirken fra 1896 brant, la biskop Herborg Finnset ned grunnsteinen for den nye kirken, som ble vigslet 22. desember 2019.Lena Erikke Hatland: «Fugl Føniks har snart reist seg fra asken», i Namdalsavisa 11. november 2019, s. 2–3.Ytringen  22. desember 2019.

 Referanser 

 Litteratur 


 Eksterne lenker 

 Nærøysund kirkelige fellesråd

Kategori:Tidligere kirker i Trøndelag
Kategori:Kulturminner i Nærøysund
Kategori:Kirkebranner i Norge
Kategori:Norske kirker fra 1896
Kategori:Kirker i Nærøysund
Kategori:Byggverk revet i 2012